open-index/open-wikipedia-markdown huggingface dataset:
এ আর ইউসুফ

**এ আর ইউসুফ** (১ জানুয়ারি ১৯৩২ — ১১ জানুয়ারি ২০০২) বাংলাদেশী রাজনীতিবিদ ও আইনজীবী ছিলেন। এরশাদের মন্ত্রিসভায় তিনি কয়েকটি মন্ত্রণালয়ে মন্ত্রী হিসেবে দায়িত্ব পালন করেন।

## প্রাথমিক জীবন
এ আর ইউসুফ ১ জানুয়ারি ১৯৩২ সালে ব্রাহ্মনবাড়িয়া জেলার, আখাউড়া উপজেলার খড়মপুর গ্রামে বিখ্যাত খাদেম মুসলিম পরিবারে জন্মগ্রহণ করেন। তার পিতা কে.আর খাদেম ব্রিটিশ ভারতের এসডিও ছিলেন।

১৯৪৮ সালে এসএসসি ও ১৯৫০ সালে এইচএসসি পাশ করেন। পরবর্তীতে জগন্নাথ কলেজ থেকে বিএ পাশ করে এলএলবি ডিগ্রী সম্পন্ন করেন। তিনি ঢাকা বিশ্ববিদ্যালয়ের রাষ্ট্রবিজ্ঞান বিভাগ থেকে মাস্টার্স ডিগ্রী সম্পন্ন করেন। তিনি ১৯৬৫ সালে ইংল্যান্ড থেকে "ব্যারিস্টার এ্যাট ল" ডিগ্রী লাভ করেন।

## রাজনৈতিক জীবন
এ আর ইউসুফ ছাত্রজীবনে এ.টি.এম তাহা ও ফরমানুল্লাহ খান সহ ন্যাশনাল স্টুডেন্ট ফ্রন্ট (এন.এস.এফ) প্রতিষ্ঠা করেন। পরবর্তীতে গভর্নর মোনায়েম খান ন্যাশনাল স্টুডেন্ট ফ্রন্ট (এনএসএফ) নিয়ন্ত্রণ নিয়ে তাকে দল থেকে বাদ করে দেন।

তিনি ১৯ জানুয়ারি ১৯৮৫ থেকে ১৭ ফেব্রুয়ারি ১৯৮৫ সাল পর্যন্ত বাংলাদেশের বাংলাদেশের আইন, বিচার ও সংসদ বিষয়ক মন্ত্রী ছিলেন। তিনি ১৯ জানুয়ারি ১৯৮৫ থেকে ১১ অক্টোবর ১৯৮৫ সাল পর্যন্ত বাংলাদেশের বেসামরিক বিমান পরিবহন ও পর্যটন মন্ত্রী ছিলেন।

বাংলাদেশের তথ্যমন্ত্রী হিসেবেও তিনি ১৯ জানুয়ারি ১৯৮৫ থেকে ৪ জুলাই ১৯৮৫ পর্যন্ত দায়িত্ব পালন করেন।

তিনি অর্থের অভাবে মন্ত্রীত্বের পদ থেকে ইস্তফা দিয়েছিলেন।

## তথ্যসূত্র

বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:এরশাদের মন্ত্রিসভার সদস্য
বিষয়শ্রেণী:বাংলাদেশের বেসামরিক বিমান পরিবহন ও পর্যটন মন্ত্রী
বিষয়শ্রেণী:বাংলাদেশের আইন, বিচার ও সংসদ বিষয়ক মন্ত্রী
বিষয়শ্রেণী:১৯৩২-এ জন্ম
বিষয়শ্রেণী:২০০২-এ মৃত্যু
বিষয়শ্রেণী:বাংলাদেশের তথ্যমন্ত্রী
বিষয়শ্রেণী:ব্রাহ্মণবাড়িয়া জেলার ব্যক্তি
বিষয়শ্রেণী:জগন্নাথ কলেজের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
ন্যূনতম বয়স কনভেনশন, ১৯৭৩

**কর্মসংস্থানে প্রবেশের জন্য ন্যূনতম বয়স সংক্রান্ত** আইএলও কনভেনশন সি১৩৮, ১৯৭৩ সালে আন্তর্জাতিক শ্রম সংস্থা কর্তৃক গৃহীত একটি কনভেনশন। এটি অনুমোদনকারী রাষ্ট্রগুলিকে একটি জাতীয় নীতি অনুসরণ করতে হবে যাতে শিশুশ্রমের কার্যকর অবসান নিশ্চিত করা যায় এবং কর্মসংস্থানে বা কর্মক্ষেত্রে প্রবেশের জন্য ক্রমান্বয়ে বয়স বাড়ানো হয়। এটি আটটি আইএলও মৌলিক কনভেনশনের একটি। কনভেনশন সি১৩৮ শ্রমের নির্দিষ্ট ক্ষেত্রে বেশ কয়েকটি অনুরূপ আইএলও কনভেনশনকে প্রতিস্থাপন করে।

## ন্যূনতম বয়স
দেশগুলি শ্রমের জন্য সর্বনিম্ন বয়স নির্দিষ্ট করতে স্বাধীন, ন্যূনতম ১৫ বছর। নির্দিষ্ট সময়ের জন্য ১৪ বছরের ঘোষণাও সম্ভব। আইন ১৩-১৫ বছরের শিশুদের জন্য হালকা কাজের অনুমতিও দিতে পারে (তাদের স্বাস্থ্য বা বিদ্যালয়ের কাজের ক্ষতি না করে)। কাজের জন্য ন্যূনতম ১৮ বছর নির্দিষ্ট করা হয়েছে যা "তরুণদের স্বাস্থ্য, নিরাপত্তা বা নৈতিকতা বিপন্ন করার সম্ভাবনা রয়েছে"। কাজের ধরন এবং অবমাননাকর সংজ্ঞা কেবলমাত্র ত্রিপক্ষীয় পরামর্শের পরেই সম্ভব (যদি এই ধরনের ব্যবস্থা অনুমোদনকারী দেশে বিদ্যমান থাকে)।

## অন্যান্য কনভেনশনের উপর প্রভাব
কনভেনশনটি নির্দিষ্ট এলাকার শ্রমিকদের জন্য বেশ কয়েকটি কনভেনশনের পুনর্বিবেচনা। কার্যকর হওয়ার পর, এই কনভেনশনগুলির মধ্যে কিছু অনুমোদনের জন্য বন্ধ হয়ে যায় এবং স্বয়ংক্রিয়ভাবে এই কনভেনশনের পক্ষ হয়ে যাওয়ার ফলে পুরনোদের দ্বারা সমালোচিত হয়। আইএলও-র পুরোনো ন্যূনতম বয়স কনভেনশনের একটি ওভারভিউ নিচে দেখানো হল:

## অনুমোদন

আইএলও কনভেনশন সি১৩৮ প্রথম দুই অনুমোদন (কিউবা এবং লিবিয়া) প্রত্যায়ন করার এক বছর পর কার্যকর হয়। ২০২০ সালের জুন পর্যন্ত ১৩ টি দেশ কনভেনশন সি১৩৮ তে স্বাক্ষর করেছে। প্রথমদিকে, যদিও, এই সম্মেলনের অনুমোদনের গতি ছিল অত্যন্ত ধীর। অতএব, আরো সীমিত সুযোগের সাথে একটি বিকল্প কনভেনশন ১৯৯৯ সালে শুরু হয়েছিল। এটি আইএলও কনভেনশন ১৮২-এর শিশুশ্রমের সবচেয়ে খারাপ রূপ দূরীকরণের জন্য নিষেধাজ্ঞা এবং তাৎক্ষণিক পদক্ষেপ সম্পর্কিত।

কনভেনশন সি১৩৮ অনুমোদনের এক বছর পর একটি অনুমোদনকারী দেশের জন্য কার্যকর হয়। ইউএনজিএ আইএলও’র ন্যূনতম বয়স সংক্রান্ত কনভেনশন, ১৯৭৩ (নং. ১৩৮) এবং নিকৃষ্টতম শিশুশ্রম সংক্রান্ত কনভেনশন, ১৯৯৯ (নং. ১৮২) এর প্রয়োজনীয়তার ব্যাপারে স্বীকৃতি দিয়েছে। যা আইএলও’র ১৮৭টি দেশের এই কনভেনশন এবং শিশু অধিকার কনভেনশনের সার্বজনীন অনুমোদনের প্রায় সমতুল্য।

## তথ্যসূত্র

## বহিঃসংযোগ

* ন্যূনতম বয়স সনদ
* অনুমোদনের তালিকা
* আইএলও কনভেনশনের সাধারণ বিবরণ
* সেন্টার ফর এ ওয়ার্ল্ড ইন ব্যালেন্সে কনভেনশনের টেক্সট 

বিষয়শ্রেণী:শিশুশ্রম চুক্তি
বিষয়শ্রেণী:কোত দিভোয়ারের চুক্তি
বিষয়শ্রেণী:মিশরের চুক্তি
বিষয়শ্রেণী:ইসরায়েলের চুক্তি
বিষয়শ্রেণী:যুক্তরাজ্যের চুক্তি
পেটি ক্যাশ

**পেটি ক্যাশ** হচ্ছে খুচরা নগদান বই।
প্রতিষ্ঠানের ছোট নগদ খরচ গুলোর জন্য আলাদা আলাদা হিসেব সংরক্ষণ করা সময়সাপেক্ষ, তাই এইসকল খরচকে একত্রে খুচরা নগদান বইয়ে লিপিবদ্ধ করা হয়।
যার অপর নাম পেটি ক্যাশ বই।
যিনি একাজে নিযুক্ত থাকেন তাকে পেটি ক্যাশিয়ার বলা হয়।

পেটি ক্যাশ ব্যয় হিসাবের সবচেয়ে সাধারণ উপায় হল ইমপ্রেস্ট সিস্টেম ব্যবহার করা।

## তথ্যসূত্র

## বহিঃসংযোগ
বিষয়শ্রেণী:প্রদত্ত অর্থ
ক্লাউডফ্লেয়ার

**ক্লাউডফ্লেয়ার**, ইনকর্পোরেটেড হল একটি মার্কিন ওয়েব অবকাঠামো এবং ওয়েবসাইট নিরাপত্তা কোম্পানি যা কন্টেন্ট ডেলিভারি নেটওয়ার্ক এবং ডিডিওএস অ্যাটাক প্রশমন পরিষেবা প্রদান করে। ক্লাউডফ্লেয়ারের পরিষেবাগুলি ওয়েবসাইটের ভিজিটর এবং ক্লাউডফ্লেয়ার গ্রাহকদের হোস্টিং প্রদানকারীর মধ্যে অবস্থান করে, যা ওয়েবসাইটগুলির রিভার্স প্রক্সি হিসেবে কাজ করে। ক্লাউডফ্লেয়ারের সদর দফতর সান ফ্রান্সিস্কোতে।

## ইতিহাস
ক্লাউডফ্লেয়ার ২০০৯ সালে তৈরি করেছিলেন ম্যাথিউ প্রিন্স, লি হলওয়ে এবং মিশেল জ্যাটলিন, যাদের তিনজনই আগে প্রজেক্ট হানি পটে কাজ করেছিলেন, এটি একটি ওপেন সোর্স প্রকল্প যা ইন্টারনেট জালিয়াতি এবং অপব্যবহার পর্যবেক্ষণ করে। ২০১০ সালের সেপ্টেম্বরে টেকক্রাঞ্চ ডিসপ্রেট কনফারেন্সে ক্লাউডফ্লেয়ার চালু করা হয়েছিল। এটি ২০১১ সালের জুন মাসে একটি ব্ল্যাক হ্যাট হ্যাকিং গ্রুপ লালজসেকের ওয়েবসাইটে নিরাপত্তা সেবা প্রদানের জন্য মিডিয়ার দৃষ্টি আকর্ষণ করে। ২০০৯ সাল থেকে, কোম্পানিটির উদ্যোগ-মূলধন তহবিল ছিল।

## তথ্যসূত্র

## বহিঃসংযোগ
* 
*ক্লাউডফ্লেয়ার ওয়ার্কার্স
*ক্লাউডফ্লেয়ার পেজ
*ক্লাউডফ্লেয়ার টিভি

বিষয়শ্রেণী:ডোমেইন নাম রেজিস্ট্রার
বিষয়শ্রেণী:২০০৯-এ প্রতিষ্ঠিত ইন্টারনেট সম্পত্তি
বিষয়শ্রেণী:মার্কিন যুক্তরাষ্ট্রের ইন্টারনেট কোম্পানি
বিষয়শ্রেণী:সান ফ্রান্সিস্কো ভিত্তিক কোম্পানি
বিষয়শ্রেণী:ইন্টারনেট নিরাপত্তা
বিষয়শ্রেণী:২০০৯-এ প্রতিষ্ঠিত মার্কিন কোম্পানি
বিষয়শ্রেণী:নিউ ইয়র্ক স্টক এক্সচেঞ্জে তালিকাভুক্ত কোম্পানি
বিষয়শ্রেণী:সান ফ্রান্সিসকো উপসাগরীয় অঞ্চল ভিত্তিক প্রযুক্তি কোম্পানি
বিষয়শ্রেণী:ক্লাউড প্ল্যাটফর্ম
যুযুৎসু (মহাভারত)

**যুযুৎসু**  () মহাকাব্য *[[মহাভারত|মহাভারতের]]* একটি চরিত্র। যুযুৎসু  ধৃতরাষ্ট্রের এবং গান্ধারীর পরিচারিকার (পরবর্তী বর্ণনা অনুযায়ী **সুগধার**) পুত্র। তিনি গান্ধারীর শত পুত্রদের জ্যেষ্ঠ পুত্র ধৃতরাষ্ট্র এর অবৈধ সন্তান এবং বাকি কৌরব এবং কৌরবদের বোন দুঃশলার সৎ ভ্রাতা

এমনকি, তিনি কুরুক্ষেত্র যুদ্ধের পর ধৃতরাষ্ট্রের একমাত্র জীবিত পুত্র। যুযুৎসই ধৃতরাষ্ট্রের একমাত্র পুত্র যনি  পাণ্ডবদের পক্ষের হয়ে কৌরবদের বিরুদ্ধে যুদ্ধ করেছিলেন।

### নামব্যুৎপত্তি
*যুযুৎসু* শব্দটি ‘যুধ’ থেকে এসেছে যার অর্থ যুদ্ধ, লড়াই। যুযুৎসু শব্দের পূর্ণ অর্থ হল, যিনি যুদ্ধ করতে ইচ্ছা করেন। নিচে মহাভারতে উল্লেখিত যুযুৎসু এর আরো নামগুলো হলো- 

* ধার্তরাষ্ট্র - ধৃতরাষ্ট্রের পুত্র 
* কৌরব্য - কুরু বংশধর,
* বৈশ্যাপুত্র - বৈশ্যা নারীর পুত্র,
* করণ - ক্ষত্রিয় পুরুষের ঔরসে বৈশ্যা নারীর গর্ভজাত সন্তান।
* দুর্যোগ - দুর্যোধনের ভাই যিনি বিপদে, দুর্যোগে আত্মীয়ের নিকটে থাকেন বা সহযোগিতা করে থাকেন এবং প্রয়োজনে ধর্মযুদ্ধ করেন।

### জন্ম
যুযুৎসু মহারাজ ধৃতরাষ্ট্রের ঔরসে সুগধার গর্ভে জন্মগ্রহণ করেন। দুর্যোধন এবং ভীমের পরে এবং দুঃশাসনের ও অন্যান্য ৯৮ জন কৌরব ভাইদের এবং দুঃশলার আগে জন্মগ্রহণ করেন। অতএব, ধৃতরাষ্ট্রের সর্বমোট ১০২ জন সন্তান (১০১ জন পুত্র এবং ১ জন কন্যা)। 

### কৌরব শিবিরে ধার্মিক
যুযুৎসু বৈশ্যা পরিচারিকার গর্ভে জন্মগ্রহণ করেছেন, তবুও তিনি ধার্মিক এবং ন্যায়পরায়ণ ছিলেন। তুলনামূলক, নীচগর্ভে জন্মগ্রহণ করেও, তিনি কখনো ধর্মের পথ হতে বিচ্যুত হন নি। ধর্মের পথে থাকার জন্য তিনি তার পারিবারিক বন্ধন ত্যাগ করেছিলেন।

কুরুক্ষেত্র যুদ্ধের প্রারম্ভে, যুদ্ধক্ষেত্রে যুধিষ্ঠির একটি ঘোষণা করেন যে- শঙ্খ বাজানোর পূর্বে, যিনি ধর্মের ও ন্যায়ের জন্য যুদ্ধে পক্ষ পরিবর্তন করতে চান, তিনি এইমুহুর্তে তা করতে পারেন।। এই ঘোষণা শুনে,  তখন যুযুৎসু কৌরবপক্ষ ত্যাগ করে ধর্ম ও ন্যায়ের জন্য পাণ্ডব শিবিরে যোগদান করেন।

এছাড়াও, যুযুৎসু পান্ডবদেরকে,  দুর্যোধনের ধূর্ত পরিকল্পনা সম্পর্কে অবহিত করে ভীম-এর জীবন রক্ষা করেছিলেন, যার মধ্যে বিষাক্ত জল পরিবেশনের কথা অন্তর্ভুক্ত ছিল।  যুযুৎসু এবং বিকর্ণ উভয়েই দুর্যোধনের ষড়যন্ত্র এবং খারাপ দুরভিসন্ধিকে ঘৃণা করতেন। তথাপি, কুরুক্ষেত্র যুদ্ধের সময় বিকর্ণ ভাইয়ের প্রতি ভালোবাসার কারণে কৌরব পক্ষ ছেড়ে যান নি এবং যুদ্ধে ভীমের হাতে নিহত হন।  কিন্তু **যুযুৎসু** ধর্ম রক্ষার জন্য কৌরব শিবির ত্যাগ করে পাণ্ডব শিবিরে যোগ দেন এবং পাণ্ডবদের পক্ষ হয়ে যুদ্ধ করেন। ধৃতরাষ্ট্রের পুত্রদের মধ্যে তিনি ছিলেন অন্যতম মহারথী। (মহারথী হলেন এমন ব্যক্তি, যিনি একসাথে ৭,২০,০০০ সৈন্যের সাথে যুদ্ধ করতে সমর্থ।) যুদ্ধ শেষে কৌরবপক্ষের যে ১১ জন যোদ্ধা বেঁচেছিলেন তাদের মধ্যে যুযুৎসু অন্যতম। কুরুক্ষেত্র যুদ্ধে তিনি বীরত্বের সাথে যুদ্ধ করেন। যুদ্ধের সপ্তম দিনে, কুলগুরু কৃপাচার্যের সাথে তাঁর প্রচণ্ড তলোয়ার লড়াই হয় এবং তিনি আঘাতপ্রাপ্ত হন। তবে তিনি বেঁচে যান। ষোড়শতম দিনে, যুযুৎসু শকুনির পুত্র উলুকের সাথে যুদ্ধ করেন এবং তাকে আহত করেন। আহত হয়ে উলুক পালিয়ে যাওয়ার কারণে তাকে তিনি হত্যা করতে পারেন নি। 

## কুরুক্ষেত্রের যুদ্ধ শেষে
শ্রীকৃষ্ণের দেহত্যাগের পর পাণ্ডবগণ পৃথিবী থেকে মহাপ্রস্থানের সিদ্ধান্ত নিলেন। তখন, মহারাজ যুধিষ্ঠির, যুযুৎসুকে হস্তিনাপুরের তত্ত্বাধায়কের দায়িত্ব দিয়ে ছোট পরীক্ষিতকে হস্তিনাপুরের রাজা নিযুক্ত করেন। 

## তথ্যসূত্র

বিষয়শ্রেণী:মহাভারতের চরিত্র
আবোলহাসান বনিসদর

**[[সৈয়দ|সাইয়্যেদ]] আবোলহাসান বনিসদর** (    ; ২২ মার্চ ১৯৩৩ - ৯ অক্টোবর ২০২১) একজন ইরানি রাজনীতিবিদ এবং লেখক ছিলেন। ১৯৭৯ সালের ইরানি বিপ্লবের মধ্য দিয়ে রাজতন্ত্রের অবসানের পর তিনি ইরানের প্রথম রাষ্ট্রপতি হন, ১৯৮০ সালের ফেব্রুয়ারি থেকে ১৯৮১ সালের জুন মাসে পার্লামেন্টে অভিশংসিত হওয়ার পূর্ব পর্যন্ত তিনি রাষ্ট্রপতির দায়িত্ব পালন করেন।  রাষ্ট্রপতি হওয়ার আগে তিনি অন্তর্বর্তীকালীন সরকারের পররাষ্ট্র মন্ত্রী ছিলেন । তিনি বহু বছর ধরে ফ্রান্সে বসবাস করেছিলেন যেখানে তিনি ইরানের জাতীয় প্রতিরোধ পরিষদের সহ-প্রতিষ্ঠাতা ছিলেন।

অভিশংসনের পর বনিসদর ইরান থেকে পালিয়ে যান এবং ফ্রান্সে রাজনৈতিক আশ্রয় পান। বনিসদর পরবর্তীকালে ইরানি বিপ্লবের সময় তার ক্রিয়াকলাপ এবং ইরানি সরকারের সমালোচনার বিষয়ে রাজনৈতিক লেখায় মনোনিবেশ করেন। তিনি সুপ্রিম লিডার আলি খামেনি এবং দেশটির ২০০৯ সালের নির্বাচন পরিচালনার সমালোচক হয়ে ওঠেন। তিনি ২০২১ সালে প্যারিসের পিতিয়ে-সালপেত্রিয়ের হাসপাতালে মৃত্যুবরণ করেন।

## প্রারম্ভিক জীবন ও শিক্ষা
বনিসদর ১৯৩৩ সালের ২২শে মার্চ হামাদানে জন্মগ্রহণ করেন। তার বাবা একজন আয়াতুল্লাহ এবং রুহুল্লাহ খোমেনির ঘনিষ্ঠ ছিলেন। তিনি সোরবনে অর্থ ও অর্থনীতি নিয়ে পড়াশোনা করেছেন। ১৯৭২ সালে বনিসদরের বাবা মারা যান এবং তিনি ইরাকে অন্ত্যেষ্টিক্রিয়ায় অংশ নেন, যেখানে আয়াতুল্লাহ খোমেনির সাথে তার প্রথম সাক্ষাৎ হয়।

## ব্যক্তিগত জীবন ও মৃত্যু
১৯৮১ সালের শুরু থেকে, বনিসদর প্যারিসের কাছে ভার্সাইয়ে ফরাসি পুলিশ দ্বারা নিবিড়ভাবে সুরক্ষিত একটি ভিলায় বসবাস করতেন। বনিসদরের মেয়ে ফিরোজেহ তাদের নির্বাসনের পর প্যারিসে মাসুদ রাজাবিকে বিয়ে করেন। তাদের বিবাহবিচ্ছেদের পর বনিসাদর ও রাজাবির মধ্যে মৈত্রীও শেষ হয়৷

দীর্ঘ অসুস্থতার পর, বনিসদর ২০২১ সালের ৯ অক্টোবর প্যারিসের পিতিয়ে-সালপাত্রিয়ের হাসপাতালে মৃত্যুবরণ করেন।

## বই

* *তৌহিদ  অর্থনীতি*, ১৯৮০ 
* *মাই টার্ন টু স্পিক: ইরান, দ্য রিভল্যুশন অন অ্যান্ড সিক্রেট ডিলস উইথ*  দি ইউ.এস.. ওয়াশিংটন, ডি.সি.: পোটোম্যাক বই, ১৯৯১। । *Le complot des ayatollahs এর* অনুবাদ। প্যারিস: লা ডেকোভার্ট, ১৯৮৯ 
* *লে কোরান এট লে পৌভোয়ার: প্রিন্সিপস ফন্ডামেন্টাক্স ডু কোরান*, ইমেগো, ১৯৯৩ 

## তথ্যসূত্র

বিষয়শ্রেণী:ইরানি বিপ্লবের ব্যক্তি
বিষয়শ্রেণী:প্যারিস বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ইরানের রাষ্ট্রপতি
বিষয়শ্রেণী:২০২১-এ মৃত্যু
বিষয়শ্রেণী:১৯৩৩-এ জন্ম
বিষয়শ্রেণী:ইরানের অর্থমন্ত্রী
বিষয়শ্রেণী:হামাদানের_ব্যক্তি
চার সতীনের ঘর

**চার সতিনের ঘর** নার্গিস আক্তার পরিচালিত ২০০৫ সালের সামাজিক সচেতনতামূলক বাংলাদেশী চলচ্চিত্র,  ঔপন্যাসিক সেলিনা হোসেনের "*হৃদয় ও শ্রমের সংসার* " নামক ছোটগল্প অবলম্বনে এটি নির্মিত। ছায়াচিত্রটির মূল বক্তব্য ছিল 'স্বামী -স্ত্রী'র উভয়েই সন্তান উৎপাদনের জন্য দায়ী, এবং অতিরিক্ত বিবাহ বা বহু বিবাহ এটি নিরাময় করতে পারে না'। চলচ্চিত্রের মূল ভূমিকায় অভিনয় করেছেন আলমগীর, ববিতা, দিতি, শাবনূর ও ময়ূরী প্রমুখ 

## কাহিনিসংক্ষেপ
কাশেম খান গ্রামের একজন সম্মানিত এবং ধনী ব্যক্তি। তার প্রচুর ধন সম্পত্তি রয়েছে, কিন্তু এই বিশাল সম্পদের কোনো উত্তরাধিকার নেই। উত্তরাধিকারী অর্থ্যাৎ সন্তান লাভের আশায় তিনি পরপর চারবার বিয়ে করেন কিন্তু তারপরেও সন্তান লাভে ব্যর্থ হন। প্রথমত তার ধারণা ছিলো তার স্ত্রীরাই বন্ধ্যা নারী, যা তাকে বারবার বিবাহ করতে প্রলুব্ধ করে। কিন্তু সর্বশেষ স্ত্রী অর্থাৎ একরোখা ফুলবানুর জেদের কাছে হার স্বীকার করে তাকে ডাক্তারের শরণাপন্ন হতে হয়, আর তখনই সে জানতে পারে সন্তান জন্মদানে তার স্ত্রীদের দোষ নেই বরং তার নিজেরই অক্ষমতা রয়েছে।

## অভিনয়ে
### প্রধান চরিত্র
* কাশেম খান (খান সাহেব) চরিত্রে আলমগীর।
* খান সাহেবের প্রথম স্ত্রী হিসেবে ববিতা ।
* খান সাহেবের দ্বিতীয় স্ত্রী হিসেবে দিতি ।
* খান সাহেবের তৃতীয় স্ত্রী হিসেবে ময়ূরী।
* ফুলবানুর চরিত্রে শাবনূর (খান সাহেবের চতুর্থ স্ত্রী)।

### অন্যান্য চরিত্র
* মাহফুজ আহমেদ  মাঝির চরিত্রে।
* কালু (খান বাড়ির চাকর) হিসেবে ড্যানি সিডাক ।
* ফুলবানুর বাবার চরিত্রে আমীর সিরাজী।
* ফুলবানুর মায়ের চরিত্রে রাশেদা চৌধুরী।
* ডাক্তার হিসেবে সুচরিতা ।
* মাঝির দাদীর চরিত্রে রানী সরকার
* কাজী সাহেবের ভূমিকায় জামিলুর রহমান শাখা।
* সিরাজুল করিম (সিরাজুল করিম হিসেবে)।
* শামীমা নাজনীন।
* নওহা মুনির দিহান (দিহান হিসেবে)।
* উপমা মতি বানু (উপমা হিসেবে)।
* সুফিয়া।
* কমলা রানী দাস।
* সৈয়দ আখতার আলী
* মিলন
* সায়েম সামাদ (সাইম সামাদ হিসেবে)।
* রবীন্দ্রনাথ
* জাহাঙ্গীর
* মিলু
* সারোয়ার
* আব্দুল হক
* সেলিম হায়দার
* বাবুল চৌধুরী
* আব্দুল করিম পুরাতন নৌকার মাঝি (করিম হিসেবে)।
* মোসি
* প্রমিত

## পুরস্কার
***শ্রেষ্ঠ চিত্রনাট্য পুরস্কার (২০০৫)**

## তথ্যসূত্র

## বহিঃসংযোগ
*
বিষয়শ্রেণী:আলাউদ্দিন আলী সুরারোপিত চলচ্চিত্র
বিষয়শ্রেণী:২০০০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:নারগিস আক্তার পরিচালিত চলচ্চিত্র
চাঁদের হাট

**চাঁদের হাট** বাংলাদেশের একটি জাতীয় শিশু-কিশোর সংগঠন। দেশের বিখ্যাত সাংবাদিক ও ছড়াকার রফিকুল হক দাদুভাইয়ের উদ্যোগে ১৯৭৪ সালে ঢাকায় “চাঁদের হাট” প্রতিষ্ঠিত হয়। কয়েক বৎসরের মধ্যে সারা দেশব্যাপী সংগঠনের শাখা সৃষ্টি হয়। এর প্রতিষ্ঠাতা কমিটির আহবায়ক ছিলেন শামীম আহসান।

## ইতিহাস
দৈনিক পূর্বদেশ পত্রিকায় শিশু-কিশোর লেখকরে জন্য একটি বিভাগ ছিল যার নাম “চাঁদের হাট”। এর পরিচালক ছিলেন পত্রিকাটির ফিচার এডিটর রফিকুল হক দাদুভাই। দেশের বিভিন্ন স্থানের শিশু-কিশোর-যুবক লেখকরা এই বিভাগের সঙ্গে সংযুক্ত ছিল।  ১৯৭৪ সালের ১৪ই এপ্রিল তারিখে ‘আমরা সুন্দর হব’ এ মূলমন্ত্র নিয়ে নতুন প্রজন্মকে আলোকিত মানুষ হিসেবে গড়ে তোলার প্রয়াসে পূর্বদেশের শিশু-কিশোরদের বিভাগ চাঁদের হাটকে একটি শিশু-কিশোর প্রতিষ্টানের রূপ দেয়া হয়। প্রতিষ্ঠার পর থেকে বাংলাদেশের শিশুদের নান্দনিক বোধের বিকাশে চাঁদের হাট গুরুত্বপূর্ণ অবদান রেখে চলেছে। এছাড়া শিশুদের অধিকার আদায়েও সংগঠনটি সদাসক্রিয়। রফিকুল হক দাদুভাই চাঁদের হাটের প্রতিষ্ঠাতা পরিচালক ছিলেন। স্বাধীন বাংলা ফুটবল দলের অধিনায়ক জাকারিয়া পিন্টু সংগঠনের জাতীয় প্রেসিডিয়ামের চেয়ারম্যান। পিআইবি মহাপরিচালক শাহ আলমগীর কেন্দ্রীয় সভাপতি এবং বিশিষ্ট শিশু সংগঠক মাজহারুল ইসলাম বুলবুল কেন্দ্রীয় সম্মেলন প্রস্তুতি কমিটির আহ্বায়কের দায়িত্ব পালন করছেন। 

## তথ্যসূত্র

বিষয়শ্রেণী:বাংলাদেশ ভিত্তিক সংগঠন
অ্যানি (১৯৮২ চলচ্চিত্র)

আ্যানী ১৯৮২ ‍সালে র্নির্মিত একটি সঙ্গীত নির্ভর হাস্য রসাত্মক চলচ্চিত্র, নির্মাতা চার্লস ষ্ট্রাউস, মার্টিন চারনিন এবং থমাস মীহান, ১৯৭৭ সালের একই নামের ব্রডওয়ে মিউজিক্যাল নাটকের উপর ভিত্তি করে ছায়াছবিটি তৈরী করেন। মিউজিক্যালটি আবার তৈরী হয়েছিল “ লিটল অরফ্যান আ্যানী কমিক স্ট্রিপ ” এর উপর ভিত্তি করে, যার নির্মাতা ছিলেন হ্যারল্ড গ্রে, পরিচালক ছিলেন জন হিউষ্টন, লিখেছিলেন ক্যারল সোবিয়েস্কি। ছায়াছবিটির মূখ্য চরিত্রে ছিলেন আলবার্ট ফিনে, ক্যারল বার্নেট, বার্নাডেট পিটারস, জিওফ্রে হোল্ডার, এডওয়ার্ড হারম্যান ও এইনিন কুইয়িন। ছায়াছবিটির কাহিনী ১৯৩৩ এর মহা মন্দার সময়কালের প্রেক্ষাপটে নিউইর্য়ক শহরের আ্যানী নামের এক অনাথকে যুক্তরাষ্ট্রের সবচেয়ে ধনী ব্যক্তি অলিভার ওয়ারবাকস কর্তৃক দত্তক নেওয়াকে কেন্দ্র করে আবর্তিত। নিউ জার্সির মনমাউথ বিশ্ববিদ্যালয়ে ৬ সপ্তাহে চলচ্চিত্রটির মূল চিত্রগ্রহণ সমাপ্ত হয়।
১৯৮২ সালের ২১ মে কলম্বিয়া পিকচার্স ছবিটি মুক্তি দেয়, প্রযোজনায় ছিল রে ষ্টার্কের রাষ্টারস। ৩৫ মিলিয়ন ডলারে তৈরি ছায়াছবিটি ৫৭ মিলিয়ন ডলার আয় করে এবং সমালোচকেরা ছবিটি নিয়ে মিশ্র প্রতিক্রিয়া প্রকাশ করেন। অ্যানী দুইটি একাডেমী পুরস্কারের মনোনয়ন লাভ করে, সেরা নির্মাণ কৌশল এবং সেরা গান ।

বিষয়শ্রেণী:১৯৩৩-এর পটভূমিতে চলচ্চিত্র
বিষয়শ্রেণী:১৯৮২-এর চলচ্চিত্র
বিষয়শ্রেণী:কলাম্বিয়া পিকচার্সের চলচ্চিত্র
বিষয়শ্রেণী:১৯৮০-এর দশকের ইংরেজি ভাষার চলচ্চিত্র
বিষয়শ্রেণী:শিশু নির্যাতন সম্পর্কে চলচ্চিত্র
বিষয়শ্রেণী:অনাথ সম্পর্কে চলচ্চিত্র
বিষয়শ্রেণী:১৯৩০-এর দশকের পটভূমিতে চলচ্চিত্র
বিষয়শ্রেণী:নিউ ইয়র্ক শহরের পটভূমিতে চলচ্চিত্র
বিষয়শ্রেণী:ওয়াশিংটন, ডি.সি.র পটভূমিতে চলচ্চিত্র
বিষয়শ্রেণী:নিউ জার্সিতে ধারণকৃত চলচ্চিত্র
বিষয়শ্রেণী:মহামন্দার চলচ্চিত্র
বিষয়শ্রেণী:১৯৮০-এর দশকের মার্কিন চলচ্চিত্র
গুনুং মুলু জাতীয় উদ্যান

**গুনুং মুলু জাতীয় উদ্যান** মালয়েশিয়ার সারাওয়াকের বৃহত্তম জাতীয় উদ্যান। ৫২,৮৬৪ হেক্টর এলাকা জুড়ে বিস্তৃত এই উদ্যানটি ইউনেস্কোর অন্যতম বিশ্ব ঐতিহ্যবাহী স্থান যা এর কার্স্ট বৈশিষ্ট্যের জন্য পরিচিত।

## ইতিহাস
১৯৭৪ সালে মুলু পর্বত ও তার আশেপাশের অঞ্চলগুলোকে সারাওয়াক সরকার জাতীয় উদ্যান হিসেবে উল্লেখপূর্বক প্রজ্ঞাপন প্রকাশ করে। ১৯৭৮ সালে রয়্যাল জিওগ্রাফিক্যাল সোসাইটি মুলু জাতীয় উদ্যানে একটি অভিযাত্রী দল প্রেরণের আয়োজন করে। অভিযানটি ১৫ মাসব্যাপী স্থায়ী হয় এবং এতে ৫০ কিলোমিটার গুহা আবিষ্কার করা হয়েছিল। তখন মুলুতে কোন বিমানবন্দর এবং কোন প্রবেশ পথ পাওয়া যায়নি। তাই লং পালাতে একটি বেস ক্যাম্প স্থাপন করা হয়েছিল।

## ভূগোল
উদ্যানটিতে তিনটি পর্বতই সবচেয়ে লক্ষ্যণীয়: মুলু পর্বত (২,৩৭৬ মিটার), অপি পর্বত (১,৭৫০ মিটার) এবং বানারাত পর্বত (১,৮৫৮ মিটার)। এগুলোর মধ্যে মুলু পর্বত  বালুপাথর-বিশিষ্ট এবং আপি ও বানারাত পর্বতমালা চুনাপাথর-বিশিষ্ট। জাতীয় উদ্যানে তিনটি উল্লেখযোগ্য গুহা রয়েছে: সারাওয়াক চেম্বার, ডীর গুহা এবং ক্লিয়ারওয়াটার গুহা (দক্ষিণ-পূর্ব এশিয়ার দীর্ঘতম গুহা প্রণালী)। চেম্বারটি বিশ্বের অন্যতম বৃহৎ ভূগর্ভস্থ কক্ষ যা ৭০০ মিটার (২,৩০০ ফুট) লম্বা, ৩৯৬ মিটার (১,২৯৯ ফুট) চওড়া এবং কমপক্ষে ৭০ মিটার (২৩০ ফুট) উঁচু। ডীর গুহা বিশ্বের বৃহত্তম গুহাগুলির মধ্যে একটি।

## আবহাওয়া
মুলু জাতীয় উদ্যানের জলবায়ু উত্তর-পূর্ব মৌসুমী বায়ু (ডিসেম্বর থেকে মার্চ) এবং দক্ষিণ-পশ্চিম মৌসুমী বায়ু (মে থেকে অক্টোবর) দ্বারা প্রভাবিত হয়। বাগানে বৃষ্টিপাতের পরিমাণ ৪,০০০ মিলিমিটার (১৬০ ইঞ্চি) থেকে ৫,০০০ মিলিমিটার (২০০ ইঞ্চি) পর্যন্ত পরিবর্তিত হয়।

## উদ্ভিদ ও প্রাণী
উদ্যানটিতে ৮ টি বিভিন্ন ধরনের জঙ্গল রয়েছে এবং ৫২,৮৬৪ হেক্টরজুড়ে  সতেরোটি বৃক্ষাঞ্চল রয়েছে, যাতে প্রায় ৩,৫০০ প্রজাতির ভাস্কুলার উদ্ভিদের বসবাস। মুলুর বন্যপ্রাণীর মধ্যে রয়েছে ৭৫ প্রজাতির স্তন্যপায়ী প্রাণী, ২৬২ প্রজাতির পাখি, ২৫ প্রজাতির সাপ, ৭৪ প্রজাতির ব্যাঙ, ৪৭ প্রজাতির মাছ, ২৮১ প্রজাতির প্রজাপতি এবং ৪৫৮ প্রজাতির পিঁপড়ে।

## তথ্যসূত্র

বিষয়শ্রেণী:মালয়েশিয়ার উদ্ভিদ
বিষয়শ্রেণী:মালয়েশিয়ার ভূগোল
উমাকান্ত সিংহ

**উমাকান্ত সিংহ** ভারতীয় জনতা পার্টির একজন ভারতীয় রাজনীতিবিদ। তিনি ২০২০ বিহার বিধানসভা নির্বাচনে ৭ চানপটিয়া বিধানসভা কেন্দ্র, পশ্চিম চম্পরণ থেকে বিহার বিধানসভার সদস্য হিসেবে নির্বাচিত হয়েছিলেন।  তিনি বিহারের পশ্চিম চম্পরণ, গোনাউলি পঞ্চায়েত থেকে ২০০১, ২০০৬, ২০১১ এবং ২০১৬ সালে মুখিয়া (গ্রাম প্রধান) নির্বাচিত হন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:বিহার বিধানসভার সদস্য
বিষয়শ্রেণী:বিহারের ভারতীয় জনতা পার্টির রাজনীতিবিদ
বিষয়শ্রেণী:বিহার বিধানসভার সদস্য ২০২০-২০২৫
বিষয়শ্রেণী:১৯৭৪-এ জন্ম
হরি

**হরি** () হল হিন্দু সংরক্ষক দেবতা বিষ্ণুর  প্রাথমিক উপাধিগুলির মধ্যে, যার অর্থ 'যিনি হরণ করেন' (পাপ)। এটি তাকে বোঝায় যিনি অন্ধকার ও বিভ্রম দূর করেন, যিনি আধ্যাত্মিক উন্নতির সমস্ত বাধা দূর করেন।

মহাভারতের বিষ্ণু সহস্রনামে হরি নামটি বিষ্ণুর ৬৫০তম নাম হিসেবেও দেখা যায় এবং এটি বৈষ্ণব সম্প্রদায়ে অত্যন্ত তাৎপর্যপূর্ণ বলে বিবেচিত হয়।

## ব্যুৎপত্তি
সংস্কৃত শব্দ "" (হরি) প্রোটো-ইন্দো-ইউরোপীয় মূল "*ǵʰel-- থেকে উদ্ভাসিত হয়; সমৃদ্ধ হয়; সবুজ; হলুদ" যা ফার্সি শব্দ জার 'গোল্ড', গ্রিক ক্লোরোস 'সবুজ ', স্লাভিক জেলেন' সবুজ 'এবং জোল্টো' গোল্ড ', সেইসাথে ইংরেজি শব্দ yellow (হলুদ) ও gold (স্বর্ণ)।

একই মূল অন্যান্য সংস্কৃত শব্দ যেমন হরিদ্রা, 'হলুদ', যার হলুদ রঙের জন্য নামকরণ করা হয়।

হিন্দু ধর্মে, আদি শঙ্কর বিষ্ণু সহস্রনাম এর ভাষ্য থেকে শুরু করে, হরি মৌখিক মূল 'হর' "দখল, জব্দ, চুরি" থেকে উদ্ভূত হিসাবে ব্যুৎপত্তিগত হয়ে ওঠে, বৈষ্ণব ধর্মের পরিপ্রেক্ষিতে ব্যাখ্যা করা হয়েছে "মন্দতা বা পাপ দূর করা বা দূর করা", এবং বিষ্ণুর নাম "যিনি সংসারকে ধ্বংস করেন" হিসাবে উপস্থাপন করা হয়েছে, যা অজ্ঞতার সাথে জন্ম ও মৃত্যুর চক্রে জড়িয়ে আছে; হরকে শিবের একটি নাম হিসাবে তুলনা করুন, যা "দখলকারী" বা "ধ্বংসকারী" হিসাবে অনুবাদ করা হয়েছে।

## হরির অন্যান্য নাম
ভগবদ্গীতা ও মহাভারতের মতো হিন্দুধর্মের পবিত্র শাস্ত্রে ভগবান হরির একাধিক নাম উল্লেখ আছে। বেশ কয়েকটি নাম যা প্রায়শই ব্যবহৃত হয়,
:* বিষ্ণু
:* নারায়ণ
:* রাম
:* কৃষ্ণ
:* মাধব
:* দামোদর
:* গোবিন্দ
:* গোপাল

## ভারতীয় ধর্মে
### হিন্দুধর্মে
:* হরিবংশ (হরির বংশ) পুরাণ এবং ইতিহাস উভয় ঐতিহ্যের একটি পাঠ্য।
:* টানি রঙের প্রাণীর নাম হিসাবে, হরি সিংহ (রাশিচক্র সিংহ লিও এর একটি নাম), বে ঘোড়া বা বানরকে বোঝাতে পারে। মেয়েলি হরি সংস্কৃত মহাকাব্যে পৌরাণিক "বানরের জননী" নাম।
:* হরিহর হিন্দুধর্মে বিষ্ণু (হরি) ও শিব (হর) উভয়ের মিলিত দেবতার রূপের নাম।
:* হরি পুরাণে চতুর্থ মনু (মনু তমসা, "অন্ধকার মনু") এর অধীনে এক শ্রেণীর দেবতার নাম।
:* গৌড়ীয় বৈষ্ণব ঐতিহ্যে, হরি কৃষ্ণ ও বিষ্ণু উভয়ের নাম, হরে কৃষ্ণ মন্ত্রের মাধ্যমে আহ্বান করা হয় (হরে হরিহের একটি কণ্ঠস্বর রূপ হতে পারে, যা মহামন্ত্রে ব্যবহৃত হয়)।
### শিখধর্মে
"ਹਰਿ" (হরি) নামটি প্রায়শই শ্রী গুরু গ্রন্থ সাহিবের ওয়াহেগুরুর নাম হিসাবে ব্যবহৃত হয়:
ਹਰਿ ਹਰਿ ਹਰਿ ਹਰਿ ਨਾਮੁ ਹੈ ਗੁਰਮੁਖਿ ਪਾਵੈ ਕੋਇ ॥

হরি, হরি, হরি, হরি (প্রভুর) নাম; খুব কমই আছেন যারা গুরুমুখ হিসেবে এটি পান। (গুরু গ্রন্থ সাহিব ১৩১৩)

শিখ ধর্মশাস্ত্রের প্রাথমিক ব্যাখ্যা এবং ব্যাখ্যায় ভারন ভাই গুরুদাসে, ভাই গুরুদাস দ্বাপর যুগে হরি কৃষ্ণের আকারে "ਹਰਿ" (হরি) নামটি "ਹ" (হ) "ਵਾਹਿਗੁਰੂ" (ওয়াহেগুরু) অক্ষরের সাথে যুক্ত করেছেন।

যাইহোক, শ্রী গুরু গ্রন্থ সাহিবের প্রেক্ষাপটে, "হরি" নামটি হিন্দু দেবতাদের যেমন বিষ্ণুর মতো নয় বরং শিখ ধর্মের এক একেশ্বরবাদী ঈশ্বরকে বোঝায়।

## আরও দেখুন
* বিষ্ণু সহস্রনাম
* হরিনাম কীর্তন
* সারথি

## তথ্যসূত্র

বিষয়শ্রেণী:হিন্দুধর্মে ঈশ্বরের নাম
বিষয়শ্রেণী:কৃষ্ণের নাম ও উপাধি
বিষয়শ্রেণী:বিষ্ণু
বিষয়শ্রেণী:ঋগ্বেদ
বিষয়শ্রেণী:হলুদের বর্ণচ্ছটা
হরি (দ্ব্যর্থতা নিরসন)

হরি হিন্দুধর্মে শক্তিশালী ধর্মীয় প্রতীক সহ একটি রঙের বিশেষণ।

হরিও উল্লেখ করতে পারেন:

## ধর্ম
* বিষ্ণুর একটি নাম
* হিন্দু একেশ্বরবাদে ঈশ্বরের সাধারণ নাম
ভারতীয় সাংস্কৃতিক ক্ষেত্রে বিভিন্ন ভাষায় "দিন" এর জন্য একটি শব্দ, এবং বেশ কয়েকটি উৎসবের নামের অংশ হিসাবে
* হরি রায় ইদুল ফিতরি, দক্ষিণ-পূর্ব এশীয় ইসলামের ঈদুল ফিতরের নাম
* হরি রায় হাজি, দক্ষিণ-পূর্ব এশীয় ইসলামে ঈদুল আযহার নাম
## নাম
### প্রদত্ত নাম হিসাবে
* হরি (পরিচালক), ভারতীয় চলচ্চিত্র পরিচালক
* হরি কোন্দাবোলু (জন্ম ১৯৮২), ভারতীয় আমেরিকান কৌতুক অভিনেতা
* হরি শ্রীনিবাসন (জন্ম ১৯৭৪), হিন্দি-আমেরিকান সাংবাদিক
## উপাধি হিসাবে
* বদর হরি (জন্ম ১৯৮৪), পেশাদার ডাচ-মরক্কোর হেভিওয়েট কিকবক্সার এবং মার্শাল আর্টিস্ট
* জোহান হরি (জন্ম ১৯৭৯), ব্রিটিশ সাংবাদিক
* মাতা হরি (১৮৭৬-১৯১৭), জন্ম মার্গারেথা গিয়ারট্রুইদা জেল, প্রথম বিশ্বযুদ্ধের ডাচ গুপ্তচর
* বানি হরি (জন্ম ১৯৭৯), আমেরিকান লেখক এবং কর্মী খাদ্য শিল্পের সমালোচনার জন্য পরিচিত
## কথাসাহিত্য ও জনপ্রিয় সংস্কৃতি
* হরি (গায়ক) (জন্ম ১৯৯০), দক্ষিণ কোরিয়ার গায়ক জিওং সুং-কিউং এর মঞ্চের নাম
* মনোবিজ্ঞানের কাল্পনিক প্রতিষ্ঠাতা হরি সেলডন
* হরি, এনিমে সিরিজ ইনুযুশার একটি চরিত্রের নাম
* হরি মাতা হরি, একটি বিখ্যাত এবং জনপ্রিয় বসনিয়ান গোষ্ঠী
* হাজরুদ্দিন "হরি" ভারেসানোভিক, কণ্ঠশিল্পী, সুরকার, এবং বাদ্যযন্ত্র দলের নেতা হরি মাতা হরি
* হরি (অভিনেতা), ভারতীয় মালায়ালাম চলচ্চিত্র অভিনেতা এবং ডাবিং শিল্পী
* হরি কু, এনিমে সিরিজ দ্য হন্টেড হাউসের একটি চরিত্রের নাম
* হরি (চলচ্চিত্র), একটি ২০১৮ নেপালী চলচ্চিত্র
তুদোর বালুৎসা

**তুদোর ক্রিস্তিয়ান বালুৎসা** (, ; জন্ম: ২৭ মার্চ ১৯৯৯; **তুদোর বালুৎসা** নামে সুপরিচিত) হলেন একজন রোমানীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব ব্রাইটন অ্যান্ড হোভ আলবিয়ন এবং রোমানিয়া জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় হিসেবে খেলেন।

২০১৭ সালে, বালুৎসা রোমানিয়া অনূর্ধ্ব-১৯ দলের হয়ে রোমানিয়ার বয়সভিত্তিক পর্যায়ে অভিষেক করেছিলেন। পরের বছর তিনি রোমানিয়ার হয়ে আন্তর্জাতিক পর্যায়ে অভিষেক করেছেন; রোমানিয়ার জার্সি গায়ে তিনি এপর্যন্ত ৭ ম্যাচে অংশগ্রহণ করেছেন। দলগতভাবে, বালুৎসা এপর্যন্ত ২টি শিরোপা জয়লাভ করেছেন, যার উভয়ই ভিতোরুল কোন্সতানৎসার হয়ে জয়লাভ করেছেন।

## প্রারম্ভিক জীবন
তুদোর ক্রিস্তিয়ান বালুৎসা ১৯৯৯ সালের ২৭শে মার্চ তারিখে রোমানিয়ার ক্রাইয়োভায় জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
বালুৎসা জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত রোমানিয়া অনূর্ধ্ব-২৩ দলে স্থান পেয়েছেন।

## তথ্যসূত্র

## বহিঃসংযোগ

* 
* 
* 
* 
* 
* 
* 
* 

বিষয়শ্রেণী:১৯৯৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ফুটবল ক্লাব দিনামো কিয়েভের খেলোয়াড়
বিষয়শ্রেণী:ব্রাইটন অ্যান্ড হোভ আলবিয়ন ফুটবল ক্লাবের খেলোয়াড়
বিষয়শ্রেণী:রোমানীয় ফুটবলার
বিষয়শ্রেণী:২০২০ গ্রীষ্মকালীন অলিম্পিকের ফুটবলার
বিষয়শ্রেণী:নেদারল্যান্ডসে প্রবাসী ফুটবলার
বিষয়শ্রেণী:ইউক্রেনে প্রবাসী ফুটবলার
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:ইউক্রেনীয় প্রিমিয়ার লিগের খেলোয়াড়
বিষয়শ্রেণী:এডিও ডেন হাখের খেলোয়াড়
বিষয়শ্রেণী:পুরুষ ফুটবল রক্ষণভাগের খেলোয়াড়
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:একস্ত্রাক্লাসার খেলোয়াড়বিষয়শ্রেণী:ইংল্যান্ডে প্রবাসী পুরুষ ফুটবলার
বাবু তারক চন্দ্র চৌধুরী

**বাবু তার কচন্দ্র চৌধুরী** (১৮৪২–১৯৩৯ ) নব্বই দশকের একজন জনহিতৈষী জমিদার, সমাজ সংস্কারক ও বাংলার নবজাগরণের অন্যতম পথিকৃৎ। তার জন্ম আনুমানিক ১৮৪২ খ্রিস্টাব্দে তৎকালীন বেঙ্গল প্রেসিডেন্সির ত্রিপুরা জেলার শশীদল গ্রামের তেতাভূমি নামক স্থানে। তাঁর পিতা ছিলেন প্রচুর ধন সম্পদের মালিক। তারকচন্দ্রের মা ছিলেন পরম রূপবতী ও মহীয়সী নারী। কিশোর তারক চন্দ্রের চরিত্রিক গঠনে তাঁর মায়ের প্রভাব ছিল সর্বাধিক।

## শিক্ষা-দীক্ষা
খুব ছোটবেলা থেকেই তারক চন্দ্রের মধ্যে বুদ্ধিমত্তা ও চারিত্রিক বিশিষ্টতার পরিচয় পাওয়া গিয়েছিল। শান্ত, ধীর ও সংযত স্বভাবে জন্য তাঁর তেজস্বী রূপ সেসময় সুপ্ত ছিল। তারকচন্দ্র অল্প বয়সেই গ্রামের চতুষ্পাঠীতে শিক্ষা লাভ করেন। মেধা ও বুদ্ধিমত্তার কারণে তিনি অন্য সবার থেকে আলাদা ছিলেন। সেখানে শিক্ষা সমাপ্ত করে তিনি উচ্চ শিক্ষার জন্য কলকাতা আসেন। অল্প সময়ের মধ্যেই আপন মেধা ও প্রতিভাবলে সকল বাধা উপেক্ষা করে  কলকাতা প্রেসিডেন্সি কলেজে ভর্তি হন। তারকচন্দ্র কলকাতা প্রেসিডেন্সি কলেজ থেকে বি.এ. সম্মান ও এম.এ. ডিগ্রি লাভ করেন। শিক্ষা জীবনে অসামান্য কৃতিত্ব প্রদর্শন করে প্রাতিষ্ঠানিক শিক্ষা সমাপ্ত করেন। তিনি ইতিহাস, ন্যায়, দর্শন প্রভৃতি বিষয়ে ব্যুৎপত্তি অর্জন করেন।

## কর্মজীবন ও মানব কল্যাণে অবদান
খুব অল্প বয়সেই পারিবারিক জমিদারি দেখাশোনার শুরু করেন। যোগ্য বিচারক হিসেবে তাঁর খ্যাতি ছিল। বাস্তব জবনে তিনি ছিলেন সৌন্দর্যবোধ, মুক্তবুদ্ধি চেতনা ও মানব প্রেমের আদর্শ অনুসারী। তিনি সামাজিক অবিচার ও পরাধীনতার বিরুদ্ধে সোচ্চার ছিলেন। একটি প্রগতিশীল সমাজ ব্যবস্থা প্রতিষ্ঠার জন্য তিনি আজীবন  সংগ্রাম করে গেছেন। 

## শিক্ষা বিস্তার ও সমাজ সংস্কার
যে সময়ে তারকচন্দ্রের জন্ম তখন নিম্নবিত্ত মানুষজন সমাজে শিক্ষার আলো থেকে বঞ্চিত ছিল। উল্লেখ্য সেকালে মেয়েদের লেখাপড়ার কোনো সুযোগই ছিল না। তারক চন্দ্র অন্তর দিয়ে বুঝেছিলন যত অন্ধকার, দুঃখ্য, অবিচার তার মূলে আছে শিক্ষার অভাব। এই কুসংস্কারাচ্ছন্ন জড়তাগ্রস্ত সমাজে বন্ধনমুক্ত মানবিকতার উদ্বোধনে পাশ্চাত্য শিক্ষার গুরুত্ব কতখানি তিনি তা গভীরভাবে উপলব্ধি করেছিলেন। তাই তিনি প্রগতিশীল আধুনিক মন নিয়ে শিক্ষা ও সমাজ সংস্কারে ব্রতী হন   এবং ১৯৩৫ (বাংলা পিডিয়ার তথ্যানুসারে ১৮৮০)  খ্রিস্টাব্দে নিজ ইউনিয়নে শশীদল ইউনিয়ন উচ্চ বিদ্যালয় নামে একটি স্কুল প্রতিষ্ঠা করেন। প্রচলিত আছে যে, তিনি উক্ত স্কুলটি প্রতিষ্ঠার জন্য নিজ জমি দান করেছেন।

## চারিত্রিক দৃঢ়তা
তারকচন্দ্রের মতো এমন সুদৃঢ় চরিত্র, এমন বলিষ্ঠ চেতনা এদশের মৃত্তিকায় কীরুপে সম্ভব হলো তা সত্যিই বিস্ময়কর। দয়ার ক্ষেত্রে তিনি যেমন ছিলেন কুসুমের মতো কোমল, কর্মের ক্ষেত্রে তেমনই ছিলেন বজ্রের মতো কঠোর। ১৯৩৯ খ্রিস্টাব্দ (আনুমানিক) এই অজেয় পৌরুষশিখা চিরনির্বাপিত হয়।
 

## তথ্যসূত্র

বিষয়শ্রেণী:১৮৪২-এ জন্ম
বিষয়শ্রেণী:১৯৩৯-এ মৃত্যু
বিষয়শ্রেণী:জমিদার
বিষয়শ্রেণী:বাঙালি সমাজ সংস্কারক
বিষয়শ্রেণী:বাংলার নবজাগরণ
বিষয়শ্রেণী:সমাজ সংস্কারক
বিষয়শ্রেণী:বাঙালি হিন্দু
বিষয়শ্রেণী:১৯শ শতাব্দীর জনহিতৈষী
বিষয়শ্রেণী:ভারতীয় জনহিতৈষী
হরিনাম কীর্তন

**হরিনাম কীর্তন** মালয়ালম ভাষায় মধ্যযুগীয় ভক্তিমূলক ও দার্শনিক পাঠ্য। এর স্বত্ব ইংরেজিতে অনুবাদ করলে হয় "পবিত্র নাম হরির গান"। এটি ষোড়শ শতাব্দীর দিকে কেরালার থুঞ্চাথু রামানুজন এজুথাচান দ্বারা রচিত হয়েছিল। 
## ইতিহাস
হরিনাম কীর্তন ঐতিহাসিকভাবে গুরুত্বপূর্ণ কারণ এটি মালয়ালম বর্ণমালার ৫১ অক্ষরের সংস্করণের গ্রহণযোগ্যতাকে দৃঢ় করেছে কারণ গানটির ব্যাপক জনপ্রিয়তা রয়েছে। কাজটি দীর্ঘ দৈর্ঘ্যের এবং সাধারণত বই আকারে উপস্থাপিত হয়। এখানে ৬৬ টি মূল শ্লোক আছে, যার সাথে পরবর্তীতে বেশ কয়েকটি শ্লোক এবং ভাষ্য যোগ করা হয়েছে, যেমন "হরি নারায়ণ নাম" নামে একটি বিভাগ, এবং সুরকার এজুথাচানের দার্শনিক চিন্তা। পি আর রামচন্দ্র, তার অনুবাদের ভূমিকাতে, এজুথাচনের নোটগুলি:

## মূলপাঠ
তার সংক্ষিপ্ত ব্যাখ্যাসহ পি আর রামচন্দ্রের অনুবাদ থেকে শুরুর লাইনগুলি:
### লিপ্যন্তরিত পাঠ্য

### অনুবাদ

ভি আর এজুথাচানের এই ভক্তিমূলক কবিতার উপর প্রবোধচন্দ্রন নায়ারের পাঠক বান্ধব টীকা "কাইথথিরি" (যার অর্থ 'হাতে ধরা বেত নির্গত পর্যাপ্ত আলো') সিরিজের অন্তর্ভুক্ত এবং থুঞ্চন স্মারক সমিতি দ্বারা প্রকাশিত, ত্রিভেন্দ্রাম ২০০৯ সালে। তিনি ২০০৬ সালে একই সংস্থার দ্বারা প্রকাশিত হরিনামাকীরথনামের ইংরেজিতে প্রফেসর কে শংকরন নামপুথিরের টীকাভিত্তিক অনুবাদও লিখেছেন।

## তথ্যসূত্র

## বহিঃসংযোগ
* Hari Nama Keerthanam
* Vaikhari Digital Archive, Harinamakeerthanam Malayalam PDF
* https://www.youtube.com/watch?v=VQo521UfnwU

বিষয়শ্রেণী:ভারতীয় সঙ্গীত
বিষয়শ্রেণী:মালয়ালম ভাষার গান
বিষয়শ্রেণী:ভারতীয় গান
ওয়েব সার্ভার

ডান|থাম্ব|221x221পিক্সেল|পিসি ক্লায়েন্টরা নেটওয়ার্কের মাধ্যমে যোগাযোগ করে একটি ওয়েব সার্ভারের সাথে শুধুমাত্র স্ট্যাটিক কন্টেন্ট পরিবেশন করে।
ডান|থাম্ব|300x300পিক্সেল|একটি Dell PowerEdge সার্ভারের ভিতরে এবং সামনে, একটি র্যাক মাউন্ট পরিবেশে মাউন্ট করার জন্য ডিজাইন করা একটি কম্পিউটার। এটি প্রায়শই একটি ওয়েব সার্ভার হিসাবে ব্যবহৃত হয়।
ডান|থাম্ব|300x300পিক্সেল|একটি উচ্চ-ট্রাফিক ওয়েবসাইটের জন্য একাধিক ওয়েব সার্ভার ব্যবহার করা যেতে পারে।
ডান|থাম্ব|320x320পিক্সেল|সুপার-হাই ট্রাফিক ওয়েবসাইটের জন্য ব্যবহৃত হাজার হাজার ওয়েব সার্ভার সহ ওয়েব সার্ভার ফার্ম ।
[ডান|থাম্ব|160x160পিক্সেল|এডিএসএল [মডেম (ADSL) একটি এমবেডেড ওয়েব সার্ভার চালায়, যা সাধারণত মডেম কনফিগারেশনের জন্য ব্যবহৃত গতিশীল ওয়েব পৃষ্ঠাগুলি পরিবেশন করে।]]

**ওয়েব সার্ভার (Web server)** হল একটি কম্পিউটার সফ্টওয়্যার ও অন্তর্নিহিত হার্ডওয়্যার যা হাইপার টেক্সট ট্রান্সফার প্রোটোকল ( HTTP ) অথবা এর বৈকল্পিক সুরক্ষিত হাইপারটেক্সট ট্রান্সফার প্রোটোকল সিকিউর (HTTPS ) এর মাধ্যমে অনুরোধ গ্রহণ করে। একজন ব্যবহারকারী সাধারণত একটি ওয়েব ব্রাউজার অথবা ওয়েব ক্রলার HTTP ব্যবহার করে একটি ওয়েব পৃষ্ঠা অথবা অন্যান্য সংস্থানের জন্য একটি অনুরোধ করে যোগাযোগ শুরু করে থাকে এবং সার্ভার সে সংস্থানের সামগ্রী বা একটি ত্রুটি বার্তার সাথে প্রতিক্রিয়া জানায়৷ এটি করার জন্য কনফিগার করা হলে একজন ওয়েব সার্ভার ব্যবহারকারী এজেন্টের কাছ থেকে পাঠানো সংস্থানগুলি গ্রহণ এবং সংরক্ষণ করতে পারে। 

ওয়েব সার্ভার চালানোর জন্য ব্যবহৃত হার্ডওয়্যার অনুরোধের পরিমাণ অনুযায়ী পরিবর্তিত হতে পারে। এর পরিসরের নিম্ন প্রান্তে এমবেডেড সিস্টেম রয়েছে ; যেমন:একটি রাউটার যা একটি ছোট ওয়েব সার্ভারকে কনফিগারেশন ইন্টারফেস হিসাবে চালায়। একটি উচ্চ-ট্রাফিক ইন্টারনেট ওয়েবসাইট শত শত সার্ভারের সাথে অনুরোধগুলি পরিচালনা করতে পারে যা উচ্চ-গতির কম্পিউটারের র‌্যাকে চলে।

## তথ্যসূত্র

বিষয়শ্রেণী:কম্পিউটার প্রযুক্তি
বিষয়শ্রেণী:সার্ভার (কম্পিউটিং)
বিষয়শ্রেণী:ওয়েব সার্ভার সফটওয়্যার
বিষয়শ্রেণী:ওয়েবসাইট ব্যবস্থাপনা
বিষয়শ্রেণী:ইংরেজ উদ্ভাবন
ইউথালিয়া সহদেব

**গ্রীন ডিউক** (বৈজ্ঞানিক নাম: *Euthalia sahadeva (Moore)*)এক প্রজাতির মাঝারী আকারের সবজে বাদামী রঙের প্রজাপতি। এরা নিমফ্যালিডি পরিবার এবং এউথালিয়া উপগোত্রের সদস্য।

## আকার
গ্রীন ডিউক এর প্রসারিত অবস্থায় ডানার আকার ৮০-১০৫ মিলিমিটার দৈর্ঘ্যের হয়।

## উপপ্রজাতি

* *E. s. sahadeva* Moore, 1859
* *E. s. narayana* Grose-Smith & Kirby, 1891
* *E. s. nadaka* Fruhstorfer, 1913
* *E. s. thawgawa* Tytler, 1940
* *E. s. yanagisawai* Sugiyama, 1996

### ভারতে প্রাপ্ত গ্রীন ডিউক এর উপপ্রজাতি
ভারতে প্রাপ্ত গ্রীন ডিউক এর উপপ্রজাতি হল-

* *Euthalia sahadeva sahadeva* (Moore, 1859) – Chinese Green Duke
* *Euthalia sahadeva nadaka* (Fruhstorfer, 1913) – Patkai Green Duke
## বিস্তার
এই প্রজাতি ভারত এর সিকিম থেকে অরুণাচল প্রদেশ পর্যন্ত নেপাল, ভুটান এবং মায়ানমার এর বিভিন্ন অঞ্চলে দেখা যায়।

## বর্ণনা
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-

স্ত্রী এবং পুরুষ উভয়েরই ডানার উপরিতল কালচে সবুজ এবং ব্রোঞ্জ ডিউক (*[[:en:Euthalia nara|Euthalia nara]]*) এর স্ত্রী প্রকারের সাথে মিলযুক্ত। সামনের ডানায় কোস্টাল শিরা থেকে ২নং শিরা পর্যন্ত বিস্তৃত বিভিন্ন আকৃতির ছোপ দ্বারা গঠিত একটি ডিসকাল বন্ধনী রয়েছে যার অভিমূখ টর্নাস এর দিকে। উক্ত বন্ধনীর ছোপগুলি পুরুষ প্রকারে ফ্যাকাশে অথবা ইষদ হলদেটে এবং স্ত্রী প্রকারে সাদা বর্নের হয়। উক্ত ডিসকাল বন্ধনীর ৩ নং শিরা মধ্যস্থ ছোপটির ভিতরের কিনারা, ৪ নং শিরা মধ্যস্থ ছোপের মধ্যভাগ অভিমুখী। এপিকাল অথবা শীর্ষভাগের ছোপ দুটির মধ্যে উপরেরটি তলার ছোপ অপেক্ষা অনেক ছোট এবং তলার ছোপটি প্রান্তসীমা অথবা টার্মেনের বেশী কাছে অবস্থিত।

পিছনের ডানার উপরিতলে ফ্যাকাশে এবং ইষদ অস্পষ্ট ডিসকাল ছোপগুলি আলাদা আলাদা এবং সাধারনত ৬ এবং ৭ নং শিরামধ্যে অবস্থিত, তবে কখনো কখনো পুরুষ নমুনাতে ১নং শিরামধ্য পর্যন্ত ছোপগুলি বিস্তৃত থাকে আবার স্ত্রী প্রকারে সম্পূর্ন অনুপস্থিত থাকে। স্ত্রী প্রকার পুরুষ অপেক্ষা আকারে বড়।

স্ত্রী এবং পুরুষ উভয়ের ডানার নিম্নতল হলদেটে সবুজ বর্নের এবং দাগ-ছোপ-বন্ধনী ডানার উপরিতলের অনুরূপ।

## আচরণ
দুস্প্রাপ্য এই প্রজাতির সাথে grand duchess প্রজাতির আচরনের প্রচুর মিল পাওয়া যায়। অন্যান্য ডিউক দের মত এরাও গাছের পাতায় অথবা মাটিতে ডানা মেলে বসে রোদ পোহায় এবং মাড-পাডল করে। শক্তিশালী এবং দ্রুতগামী উড়ান বিশিষ্ট এই প্রজাতির অতিপক্ক এবং পচা ফলের প্রতু ভীষন দুর্বলতা রয়েছে। এরা ১২০০-২০০০ মিটার উচ্চতার মধ্যে জঙ্গলাকীর্ন অঞ্চল খুব পছন্দ করে। জুন থেকে সেপ্টেম্বর মাস পর্যন্ত উপযুক্ত পরিবেশে এদের বিচরন লক্ষ্য করা যায়। নাগা পাহাড়ে সারা বছরই এরা সুলভ দর্শন। সিকিম-দার্জিলিং অঞ্চলে ৪০০০-৫০০০ ফুট উচ্চতায় এদের দর্শন মেলে। পুরুষ প্রকার পরিযায়ী হয়।

## তথ্যসূত্র

বিষয়শ্রেণী:ভারতের প্রজাপতি
বিষয়শ্রেণী:সিকিমে প্রাপ্ত নিমফ্যালিডি গোত্রের প্রজাপতি
বিষয়শ্রেণী:১৮৫৯-এ বর্ণিত প্রজাপতি
বিষয়শ্রেণী:ফ্রেডেরিক মুর কর্তৃক নামকরণকৃত ট্যাক্সা
জামচাঁদা

## আকার

জামচাঁদাএর প্রসারিত অবস্থায় ডানার আকার ৭০-৮৫ মিলিমিটার দৈর্ঘ্যের হয়।

## বিস্তৃতি
ভারত, শ্রীলঙ্কা, পাকিস্তান, আফগানিস্তান, নেপাল, ভুটান এবং মায়ানমার এর বিভিন্ন অঞ্চলে এদের দেখতে পাওয়া যায়।

## বর্ণনা
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-

### পুরুষ
**ডানার উপরিতল** কালো বর্নের হয়। উভয় ডানায় একটি করে ডিম্বাকৃতি সাদা বড় ডিসকাল ছোপ বিদ্যমান। সাদা ডিসকাল ছোপগুলি ঝলমলে কালচে নীল আঁশে আবৃত। সেই কারণে আলোর বিশেষ কৌনিক প্রতিফলনে ছোপগুলি উজ্জ্বল নীল রঙের দেখায়। সামনের ডানায় শীর্ষভাগে ছোট একটি অনুরূপ ছোপ দেখা যায়।

## আচরণ
সুলভদর্শন এই প্রজাতির উড়ান দ্রুত। উন্মুক্ত অঞ্চল, জঙ্গলের কিনারা এবং জঙ্গলের পথ, নদী অথবা ঝর্নার কিনারা এদের পছন্দের বিচরনক্ষেত্র। এরা রোদ পোহাতে এবং ফুলের মধু পান করতে পছন্দ করে।

স্ত্রী প্রকার তামট প্রজাতিকে চেহারা এবং স্বভাব দুই ভাবেই চমৎকার নকল করে। জামুই প্রজাতির স্ত্রী প্রকারকে যেমন পুরুষ প্রকারের মত প্রায়ই দেখা যায়; যদিও জামচাঁদাএর স্ত্রী প্রকারের দেখা খুব কম মেলে। এরা সাধারনত, ঝোপঝাড় এবং ঘন জঙ্গলের ভিতরে দৃষ্টির নাগালের বাইরে থাকে। লোকালয়ে অথবা বাড়ীর মধ্যে এদের কখনো দেখা যায় না। জামচাঁদা এর পুরুষ প্রকারও জামুই এর পুরুষের ন্যায় কলহপ্রবন স্বভাবের নয় এবং এরা ভূমির কাছাকাছি কম উচ্চতায় অবস্থান করে।

মাঝারিরকম বৃষ্টিপাত যুক্ত অঞ্চল এবং উন্মুক্ত জায়গায় মূলত বর্ষাকালে এদের খুব বেশী দর্শন মেলে। দক্ষিণ ভারতে ৭০০০ ফুট উচ্চতা পর্যন্ত এদের প্রাচুর্য লক্ষনীয়। উত্তর ভারতে ৪৫০০ ফুটের বেশী উচ্চতায় এরা সুলভ নয়, তবে ৭০০০ ফুট উচ্চতা পর্যন্ত কখনো কখনো এদের দর্শন মেলে। উপযুক্ত বাসভূমিতে প্রায় সারাবছরই এদের বিচরণ চোখে পড়ে।

## তথ্যসূত্র

## বহিঃসংযোগ

বিষয়শ্রেণী:ভারতের প্রজাপতি
বিষয়শ্রেণী:পশ্চিমবঙ্গে প্রাপ্ত নিমফ্যালিডি গোত্রের প্রজাপতি
বিষয়শ্রেণী:এশিয়ার প্রজাপতি
বিষয়শ্রেণী:১৭৬৪-এ বর্ণিত প্রজাপতি
বিষয়শ্রেণী:কার্ল লিনিয়াস কর্তৃক নামকরণকৃত প্রাণীর ট্যাক্সা
বাংলার লোকসম্প্রদায়

**বাংলার লোকসম্প্রদায়** বলতে বাংলা তথা বর্তমান বাংলাদেশ ও ভারতের পশ্চিমবঙ্গ, আসাম, ত্রিপুরা অঞ্চলজুড়ে বিরাজমান বিভিন্ন সাংস্কৃতিক গোষ্ঠীকে বুঝানো হয়। বর্তমান কালেও এই অঞ্চলে বলরামী, বাউল, সাহেবি, করতা ভাজা, মতুয়া, জাগোমোহনী এবং ন্যায়দারের মতো লোকসম্প্রদায়ের দেখা মিলে।

## বলরামী
বলরামী সম্প্রদায় বেঙ্গল প্রেসিডেন্সির নদিয়া জেলার মেহেরপুরে বলরাম হরি দ্বারা প্রতিষ্ঠিত হয়েছিল (বর্তমানে বাংলাদেশের মেহেরপুর জেলা)। এই সম্প্রদায় বিশ্বাস করে যে, লোভ ও ইন্দ্রিয়পরায়ণতার ঊর্ধ্বে জীবন পবিত্র ও সরল। এই সম্প্রদায়ে প্রচারক, গুরু ও অবতার উপস্থিত নেই। অনুসারীদের কোনও সম্প্রদায় চিহ্ন বা নির্দিষ্ট পোশাক নেই। মুসলিম শিষ্যরা তাদের দেবতাকে হরি-আল্লাহ বলে ডাকে এবং হিন্দু শিষ্যরা হরি রাম শব্দটি ব্যবহার করে। বাংলাদেশের মেহেরপুর এবং নিশ্চিন্তপুর, ভারতের  শবেনগর, পালিশিপারা, নাতনা, হাওলিয়া, আরশিনগর, নদীয়ার গরিবপুর, পুরুলিয়াতে দাইকিয়ারি, বাঁকুড়ার শালিনীগ্রাম ইত্যাদি কিছু জায়গায় এখনও বলরামদের পাওয়া যায়।

## বাউল
বাউল বাংলার সর্বাধিক পরিচিত লোকসম্প্রদায়। বাউল সহজা ও সুফিবাদের মিশ্র উপাদানের একটি দল। বাউলদের একটি ঐতিহ্য রয়েছে যা সমকালীন ধর্মীয় এবং সঙ্গীত ঐতিহ্যের সমন্বয়ে তৈরি।

বাউল সম্প্রদায় বাংলাদেশ এবং ভারতের পশ্চিমবঙ্গ, ত্রিপুরা এবং বারাক উপত্যকা নিয়ে গঠিত বাংলা অঞ্চলজুড়ে ছড়িয়ে আছে। ২০০৫ সালে ইউনেস্কো কর্তৃক মানবতার মৌখিক ও অমূর্ত ঐতিহ্যের মাস্টারপিসের তালিকায় বাংলাদেশের বাউল ঐতিহ্য অন্তর্ভুক্ত করা হয়। লালন শাহকে ইতিহাসের সর্বাধিক প্রসিদ্ধ বাউল সাধু হিসাবে গণ্য করা হয়।

## সাহেবধানী
সাহেবধানী সম্প্রদায় ধর্ম বা বর্ণে বিশ্বাস করে না। এই সম্প্রদায় একসাথে প্রার্থনায় বিশ্বাস করে। শিষ্যরা মুসলিম এবং হিন্দু উভয় ধর্মেরই হয়ে থাকে। এই সম্প্রদায়ের অনুসারীরা আধ্যাত্মিক পথপ্রদর্শকদের দীনদয়াল, দীনবন্ধু বলে। নদীয়া জেলার বৃত্তিহুদা গ্রামে সাহেবানির উৎপত্তি। কুবির সরকার এবং জদুবিন্দু দুজন বিখ্যাত এবং বিখ্যাত সাহেবাধানী সাধু।

## মতুয়া
১৮৬০ খ্রিস্টাব্দের দিকে বাংলাদেশে হরিচাঁদ ঠাকুর দ্বারা মতুয়া সম্প্রদায় উদ্ভূত হয়। এই সম্প্রদায়ের অনুসারীরা মূলত বাংলার তফসিলি জাতিগোষ্ঠী নমঃশূদ্র। তারা বৈষ্ণবী হিন্দুধর্ম এবং আত্ম-উপলব্ধিতে ("স্বয়ং-দীক্ষিতি") বিশ্বাস করে। ভারতের পশ্চিমবঙ্গও যথেষ্ট সংখ্যক মতুয়া পাওয়া যায়।

## অন্যান্য সম্প্রদায়সমূহ
বাংলার অন্যান্য গুরুত্বপূর্ণ লোকসম্প্রদায়ের মধ্যে রয়েছে:

* কর্তাভজা
* জাগোমোহনী
* নিয়াদার

## আরও দেখুন

* বাউল
* কর্তাভজা
* মতুয়া মহাসঙ্ঘ

## তথ্যসূত্র

বিষয়শ্রেণী:বাংলা লোকসাহিত্য
বিষয়শ্রেণী:বাংলাদেশের সংস্কৃতি
বিষয়শ্রেণী:পশ্চিমবঙ্গের সংস্কৃতি
বিষয়শ্রেণী:বাংলাদেশে ধর্মবিশ্বাস
বিষয়শ্রেণী:পশ্চিমবঙ্গের ধর্মবিশ্বাস
বিষয়শ্রেণী:বাঙালি সংস্কৃতি
বিষয়শ্রেণী:রহস্যবাদ
লুঙ্গি পাঞ্চি নৃত্য

**লুঙ্গি পাঞ্চি নৃত্য** পশ্চিমবঙ্গের সাঁওতাল জনগোষ্ঠীর একটি ঐতিহ্যবাহী নৃত্যশৈলী। এই নৃত্যটি পুরুষ ও মহিলা উভয়ই পরিবেশন করে এবং এর সাথে রয়েছে ঐতিহ্যবাহী সঙ্গীত।

## সাঁওতাল

সাঁওতাল একটি মুণ্ডা জাতিগোষ্ঠী, ভারত ও বাংলাদেশে তাদের খুব বড়সড় উপস্থিতি রয়েছে। সাঁওতাল জনগণের একটি বড় অংশ বাংলাদেশ এবং ভারতের পশ্চিমবঙ্গ, ঝাড়খণ্ডে বসবাস করে। সাঁওতাল উপজাতির একটি সমৃদ্ধ সাংস্কৃতিক ধারা রয়েছে এবং তারা তাদের সাংস্কৃতিক বৈচিত্র্য সত্ত্বেও অপরিসীম সংহতি প্রদর্শন করে। নাচ এবং সঙ্গীত তাদের সংস্কৃতির কেন্দ্রীয় উপাদান। তাদের জনসংখ্যা প্রায় ৬ মিলিয়ন, এবং ভৌগলিকভাবে ভারত, বাংলাদেশ এবং নেপালে অবস্থিত। তারা সাঁওতালি ভাষায় কথা বলে এবং মূলত হিন্দুধর্ম অনুসরণ করে। আদিম সাম্প্রদায়িক সম্পর্কের অবশিষ্টাংশ সামাজিক ব্যবস্থায় সংরক্ষিত রয়েছে। প্রধান পেশা কৃষি; তারা শিকার এবং জমায়েতেও নিয়োজিত। অনেক সাঁওতাল বৃক্ষরোপণ, কারখানা, কয়লা খনি এবং বন্দর শ্রমিক হিসাবে কাজ করে।

## নৃত্যশৈলী
লুঙ্গি পাঞ্চি নাচের উৎপত্তি অস্পষ্ট। ঐতিহ্যগতভাবে, এটা বিশ্বাস করা হয় যে ১৯৯৫ সালে কিউবায় মের্ডেঙ্গু এবং কঙ্গার ছন্দ মিশ্রিত করার ফলে এটি উদ্ভূত হয়েছিল। কিউবার সঙ্গীতশিল্পী এডুয়ার্ডো ডেভিডসনকে প্রায়শই *পাচাঙ্গা* নৃত্যের জনক বলা হয়, কিন্তু এই মতামতের বিরোধীরা এই ধরনের বিবৃতিকে ভুল বলে মনে করে, যেহেতু এই শৈলীতে ডেভিডসনের প্রথম রচনাটি কেবল ১৯৫৯ সালে লেখা হয়েছিল।

নাচের সময়, সাঁওতাল মহিলারা লুঙ্গি-প্যাঁচিবা লাল সীমানাযুক্ত সাদা শাড়ি পরেন, যা লুঙ্গি পাঞ্চি নাচের নামের উৎস। পুরুষ সাঁওতালি নর্তকীরা ধুতি পরে নর্তকীরা নাচের সময় পাগড়ি, গাছের পাতা, ফুল এবং ঝোপঝাড়ের মতো আনুষঙ্গিক ব্যবহার করে।

লুঙ্গি পাঞ্চি নৃত্যের একটি উল্লেখযোগ্য বৈশিষ্ট্য হ'ল তালের সম্প্রীতি। মহিলা নর্তকীরা হাত ধরে একটি লাইনে দাঁড়িয়ে মাডালের ছন্দে চলে যায় এবং সাঁওতাল পুরুষরা সংগীতের অনুষঙ্গ সরবরাহ করে।

## যন্ত্রসমূহ
লুঙ্গি পাঞ্চি নৃত্যের সাথে লোকসঙ্গীত এবং বিভিন্ন ঐতিহ্যবাহী যন্ত্র যেমন মাদল, বাঁশি, ধামসা, ঝঞ্জ, করতাল এবং শেহনাই ব্যবহার হয়। পুরুষ এবং ছেলেরা দুই ধরনের ড্রাম ব্যবহার করে - মাদল এবং লাগ্রা।

## তথ্যসূত্র

বিষয়শ্রেণী:পশ্চিমবঙ্গের সংস্কৃতি
বিষয়শ্রেণী:বাংলাদেশের সংস্কৃতি
বিষয়শ্রেণী:বাংলা সঙ্গীত
বিষয়শ্রেণী:বাঙালি সংস্কৃতি
বিষয়শ্রেণী:সঙ্গীতের ভারতীয় ধরন
বিষয়শ্রেণী:ভারতের নৃত্য
মাঝি (উপাধি)

**মাঝি** একটি ভারতীয় হিন্দু উপাধি। এটি মূলত ভারতীয় পশ্চিমবঙ্গ রাজ্য থেকে উদ্ভূত হয়েছে এবং বাঙালি হিন্দুদের মধ্যে মহিষ্যা, চাষি কৈবর্ত, জলিয়া কাইবার্ত্ত, সাহানা বা উগ্রা ক্ষত্রিয় বর্ণের অন্তর্ভুক্ত হতে পারে।

* তিলকা মাঝি,  আদিবাসী বিদ্রোহের প্রথম যুগের নেতা ও ভারতের স্বাধীনতা সংগ্ৰামের শহীদ
* দশরথ মাঝি
* দুর্যোধন মাঝি, ভারতীয় রাজনীতিবিদ
* ভগীরথী মাঝি, ভারতীয় রাজনীতিবিদ
* লক্ষ্মীরানী মাঝি,  ভারতীয় ডান হাতি রিকার্ভ তীরন্দাজ
* বিষ্ণু মাঝি, নেপালি লোকসঙ্গীতশিল্পী
* অলোক কুমার মাঝি, ভারতীয় রাজনীতিবিদ
* অসীম কুমার মাঝি, ভারতীয় রাজনীতিবিদ

## তথ্যসূত্র

বিষয়শ্রেণী:উপাধি
বিষয়শ্রেণী:বাঙালি হিন্দু উপাধি
বিষয়শ্রেণী:ভারতীয় পদবি
বিষয়শ্রেণী:হিন্দু উপাধি
পেশাদার কুস্তি প্রচারণা

থাম্ব|১৯৮২ সালে আগস্ট যুক্তরাষ্ট্রের,
**পেশ**য় কুস্তি চ্যাম্পিয়নশিপে দুই কুস্তি প্রতিযোগী।**াদার কুস্তি প্রচারণা** হচ্ছে একটি কোম্পানি বা ব্যবসায়িক প্রতিষ্ঠান যারা নিয়মিত পেশাদারি কুস্তির আয়োজন করে থাকে। "প্রচারণা" কুস্তি প্রচারণা থেকে শুরু করে এর বিজ্ঞাপন, বিভিন্ন ইভেন্ট আয়োজন, কুস্তিগিরদের ম্যাচ খেলানো থেকে শুরু করে তাদের কার অবস্থান কোথায় তাও নির্ধারণ করে দেয়। প্রচারকরা কুস্তি ম্যাচ আয়োজন করার জন্য এসব প্রতিষ্ঠান ব্যবহার করে। মূলত কুস্তি প্রচারণার পিছনে প্রচারকরাই থাকে। কিন্তু একজন কুস্তি প্রচারকের পক্ষে একা কখনো ম্যাচ আয়োজন করা এবং এর ব্যবস্থাপনা করা সম্ভব হয় না। এ জন্য প্রচারণা প্রতিষ্ঠানগুলোর উদ্ভব।

বর্তমানে যুক্তরাষ্ট্রের জাতীয় পর্যায়ের কুস্তি প্রচারণা প্রতিষ্ঠানগুলো হচ্ছে ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই), অল এলিট রেসলিং (এডাব্লিউই), ইমপ্যাক্ট রেসলিং (ইমপ্যাক্ট!), রিং অফ অনার (রোহ), মেজর লিগ রেসলিং (এমএলডাব্লিউ) এবং ন্যাশনাল রেসলিং এলায়েন্স (এনডাব্লিউএ)।

মেক্সিকান লুচা লিবরে প্রচারণা প্রতিষ্ঠান গুলো হচ্ছে কন্সেজল মুন্ডিয়াল দে লুচা লিবরে (সিএমএলএল) এবং লুচা লিবরে এএএ ওয়ার্ল্ডওয়াইড (এএএ)।

জাপানে যেসব প্রচারণা প্রতিষ্ঠান গুলো রয়েছে সেগুলো হলো নিউ জাপান প্রো রেসলিং (এনজেপিডাব্লিউ), অল জাপান প্রো রেসলিং (এজেপিডাব্লিউ), প্রো রেসলিং নোয়াহ (নোয়াহ), বিগ জাপান প্রো রেসলিং (বিজেডাব্লিউ), প্রো রেসলিং জিরো১ (জিরো১), ডিডিটি প্রো রেসলিং, ড্রাগন গেট এবং ওয়ার্ল্ড ওয়ান্ডার রিং স্টারডম।

এছাড়াও বিশ্বব্যাপী ছোট ছোট অসংখ্য স্বাধীন প্রোমোশন ছড়িয়ে রয়েছে।

## গঠন
বেশিরভাগ প্রচারণা প্রতিষ্ঠানই আত্মনির্ভরশীল। এবং তারা তাদের প্রচারণায় অন্য প্রতিষ্ঠানগুলো নিয়ে কথা বলে না বা তাদের সাথে চ্যাম্পিয়নশিপ টাইটেল গুলো ভাগাভাগি করে না, যদিনা তারা কোনো চুক্তিতে চুক্তিবদ্ধ না হয়ে থাকে। তবে বেশকিছু ছোটখাটো প্রচারণা প্রতিষ্ঠানগুলো তাদের চ্যাম্পিয়নশিপ পদবি গুলো বিভিন্ন প্রচারণা প্রতিষ্ঠানের সাথে ভাগাভাগি করে এবং ওইসব প্রচারণার চ্যাম্পিয়নশিপ গুলো এই প্রচারণায়ও একই মর্যাদা লাভ করে। এই ধরনটি ২০০০' এর পরে অনেকখানি বদলেছে৷ ১৯৫০' এর দশকে ন্যাশনাল রেসলিং এলায়েন্স তাদের চ্যাম্পিয়নশিপ টাইটেল গুলো অন্যান্য প্রচারণা প্রতিষ্ঠান গুলোর সাথে ভাগাভাগি করে নিতো, এর মধ্যে অনেক ছোটখাটো প্রচারণাও থাকতো যারা এনডাব্লিউএ'র ছায়াতলে থেকে নিজেদের মধ্যে ম্যাচের আয়োজন করতো।

বড় প্রচারণা গুলোর অধীনে কুস্তিগিরদের একটি পুরো দল থাকে যারা তাদের চুক্তিতে স্বাক্ষর করে তাদের অধীনে কুস্তি করে। ছোট এবং স্বাধীন প্রচারণায় থাকে অল্প কিছু সংখ্যক চুক্তিভুক্ত কুস্তিগির এবং ফ্রি এজেন্টরা৷ যারা যেকোনো অর্থের বিনিময়ে বিভিন্ন প্রচারণার হয়ে কুস্তি করে থাকে।
## আরো দেখুন

## তথ্যসূত্র

বিষয়শ্রেণী:পেশাদার কুস্তি প্রচারণা
বিষয়শ্রেণী:পেশাদার কুস্তি অপশব্দ
সরস্বতীর প্রেম

***সরস্বতীর প্রেম***  একটি ভারতীয় বাংলা টেলিভিশন রোমান্টিক কমেডি নাটক। এটি বাংলা জেনারেল এন্টারটেইনমেন্ট চ্যানেল সান বাংলায় প্রচারিত হয় । ডিজিটাল প্ল্যাটফর্ম সান এনএক্সটি -তেও উপলব্ধ। এটি ২০২০ সালের ৭ ডিসেম্বর  প্রচার শুরু হয় এবং  ২০২১ সালের ৩০ মে  শেষ হয়। এটি তৈরি করেছে জেডি প্রোডাকশনস প্রাইভেট লিমিটেড। এতে অভিনয় করেছেন পল্লবী দে এবং অভিষেক বীর শর্মা ।

## কাহিনী
এক রক্ষণশীল পরিবারে বড় হওয়া সরস্বতী মনে করেন যে ভালবাসা হল বিপদ। অন্যদিকে  পরিবারের একমাত্র উপার্জনকারী সদস্য  রোহিত মনে করে যে ভালোবাসা অর্থের সমান। এক জটিল পরিস্থিতির কারণে সরস্বতী  এবং রোহিত নকল বিয়ে  করতে বাধ্য হয়। কিন্তু পরে তারা একে অপরের প্রেমে পড়ে।   তারপর, তারা কীভাবে একসঙ্গে  থাকতে গিয়ে বিভিন্ন সংগ্রামের মুখোমুখি হয় তা গল্পের মূল বিষয় ।

## অভিনয়

### প্রধান

* সরস্বতী সেনের চরিত্রে পল্লবী দে 
* রোহিতের চরিত্রে অভিষেক বীর শর্মা 
* সরস্বতীর জ্যেষ্ঠ পিতামহ সুদীপ সেনের ভূমিকায় সন্দীপ দে 
* সুদীপের স্ত্রী মালা সেনের চরিত্রে নমিতা চক্রবর্তী 
* মালা ও সুদীপের মেয়ে যমুনা সেনের ভূমিকায় মধুমিতা টুসি 
* সরস্বতীর আরেক বড় পিতামহ রুদ্র সেনের ভূমিকায় কৃষ্ণেন্দু অধিকারী
* রুদ্রের স্ত্রী নমিতা সেনের চরিত্রে নবনীতা দে
* রুদ্রের মেয়ে গঙ্গার চরিত্রে পায়েল দেব 
* গঙ্গার স্বামী দীপঙ্করের চরিত্রে আনন্দ এস চৌধুরী 
* সরস্বতীর পিতা চুনিলাল সেনের চরিত্রে যুধাজিৎ বন্দ্যোপাধ্যায় 
* সরস্বতীর মা পার্বতী সেনের চরিত্রে ময়না বন্দ্যোপাধ্যায়
* সরস্বতীর ছোট পিতামহ প্রবাল সেনের ভূমিকায় দেবজয় মল্লিক  
* প্রবালের স্ত্রী অনু সেনের চরিত্রে সমতা দাস
* প্রবালের ছেলে প্রতীক সেনের চরিত্রে সাগ্নিক কোলে
* ভীমের চরিত্রে বিমান চক্রবর্তী
* রোহিতের ছোট বোন বুবলির চরিত্রে স্বস্তিকা ঘোষ 
* পল্টুর চরিত্রে দিগন্ত সাহা, রোহিতের সেরা বন্ধু
* যমুনার প্রেমিক অহির চরিত্রে প্রীতম বন্দ্যোপাধ্যায়
* পল্টুর নকল বন্ধু প্রত্যুষ কুমার বন্দ্যোপাধ্যায় অনিক

## তথ্যসূত্র

 
বিষয়শ্রেণী:ভারতে বাংলা ভাষার টেলিভিশন অনুষ্ঠান
বিষয়শ্রেণী:বাংলা ভাষার টেলিভিশন অনুষ্ঠান
বিষয়শ্রেণী:ভারতীয় টেলিভিশনের অনুষ্ঠান
বিষয়শ্রেণী:বাংলা ভাষার টেলিভিশন
বিষয়শ্রেণী:সান বাংলায় প্রচারিত ধারাবাহিক
বিষয়শ্রেণী:২০২০-এ অভিষিক্ত ভারতীয় টেলিভিশন ধারাবাহিক
‎
বাগচী

**বাগচী** একটি বাঙালি পদবী। বাগচী বাঙালি ব্রাহ্মণ সম্প্রদায়ের একটি পদবী। এই পদবী প্রধানত পশ্চিমবঙ্গ এবং বাংলাদেশের বাঙালি ব্রাহ্মণদের মধ্যে ব্যবহৃত হয়। এই পদবী বাংলার বরেন্দ্র অঞ্চল থেকে উদ্ভুত।

## বাগচী পদবীধারী উল্লেখযোগ্য ব্যক্তি

* যতীন্দ্রমোহন বাগচি (১৮৭৮-১৯৪৮), বাঙালি কবি
* সুব্রত বাগচী (জন্ম ১৯৫৭), ভারতীয় উদ্যোক্তা
* তনিষ্ক বাগচী, ভারতীয় সুরকার
* বিমান বাগচী, ভারতীয় বিজ্ঞানী
* অমিয় কুমার বাগচী, ভারতীয় অর্থনীতিবিদ
* রূপঙ্কর বাগচী, বাঙালি গায়ক

বিষয়শ্রেণী:বাঙালি হিন্দু উপাধি
বিষয়শ্রেণী:উপাধি
বিষয়শ্রেণী:ভারতীয় উপাধি
বিষয়শ্রেণী:ভারতীয় পদবি
হার্ডকোর রেসলিং

**হার্ডকোর রেসলিং** হলো পেশাদারি কুস্তির একটি ম্যাচের ধরন যেখানে ডিস্কোয়ালফিকেশন, কাউন্ট আউট এবং সাধারণ ম্যাচের বিভিন্ন নিয়মকানুন প্রয়োগ হয় না। এটি স্বাভাবিক বা অস্বাভাবিক জায়গায় অনুষ্ঠিত হতে পারে। হার্ডকোর রেসলিং ম্যাচে বিভিন্ন ধরনের জিনিস যেমন সিড়ি, টেবিল, চেয়ার, থাম্বটেকস (ছোট পিনের মতো দেখতে) তার, লাইট টিউব, বেলচা, বেসবল ব্যাট, হাতুড়ি, কুড়াল এর মাথা, চেইন ইত্যাদি যেগুলো সাধারণ নিয়মের ম্যাচে অঅনুমোদিত নয় এমন বস্তু ব্যবহার করা যেতে পারে। বেশিরভাগ সময় রেসলিং প্রমোশন গুলো কোনো লড়াইয়ের ইতি টানার জন্য হার্ডকোর ম্যাচকে বেছে নেয়। বেশকিছু প্রমোশন রয়েছে যারা বেশিরভাগ সময়ই হার্ডকোর ভিত্তিক ম্যাচের আয়োজন করে থাকে। (কমবেট জোন রেসলিং)

হার্ডকোর রেসলিং সর্বপ্রথম জাপানে একটি বড় কুস্তির ধরন হিসেবে বিবেচনা করা হয়। পরবর্তীতে আমেরিকায় এটি জনপ্রিয়তা অর্জন করে এক্সট্রিম চ্যাম্পিয়নশিপ রেসলিং এর মাধ্যমে। ডাব্লিউডাব্লিউএফ/ই তাদের এই সফলতা দেখে ১৯৯০'এর দশকে ডাব্লিউডাব্লিউই হার্ডকোর চ্যাম্পিয়নশীপ নিয়ে আসে।

## ইতিহাস
### শুরুর দিকের ইতিহাস

পেশাদারি কুস্তি যখন বিংশ শতাব্দীর মাঝামাঝিতে, আয়োজক এবং কুস্তিগীররা দর্শকদের কীভাবে ম্যাচ সম্পর্কে উত্তেজিত করা যায় সে বিষয়ে ভাবতে থাকে। রক্ত যা তখনকার সময়ে নিষিদ্ধ একটি বিষয় ছিল ম্যাচের মধ্যে আয়োজকরা উত্তেজনা বাড়াতে উদ্দেশ্যপ্রণীত ভাবে ম্যাচের মধ্যে রক্তপাত নিয়ে আসে। *[[পেশাদারি কুস্তি ম্যাচের ধরনসমূহ#নো হোল্ডস বারড ম্যাচ|নো হোল্ডস বারড]]* ম্যাচের মাধ্যমে মুলত হার্ডকোর রেসলিং এর সূচনা হয়। ১৯৫০ এবং ৬০'এর দশকের দিকে ওয়াইল্ড কারি, "ক্লাসি ফ্রেডি ব্লাসি, ডরি ফাংক সিনিয়র এবং জায়ান্ট বাবার মতো কুস্তিগীররা এইসব রক্তাক্ত ধরনের ম্যাচ আমেরিকার মধ্যে নিয়ে আসে যা তারা জাপান এবং দক্ষিণ আমেরিকায় দেখেছিলো। নতুন ধরনের ম্যাচ যেমন স্ট্রিট ফাইট, জালির ম্যাচ, লাইট আউট ম্যাচ, টেক্সাস ডেথ ম্যাচ সহ তারা নিয়ে আসে পেশাদারি কুস্তির মধ্যে। ১৯৫০ এর দশক থেকেই ন্যাশনাল রেসলিং এলায়েন্স এ 'ব্রেস নাকল চ্যাম্পিয়নশীপ' এর অস্তিত্ব ছিল।

 ১৯৬০ এবং ৭০' এর দশকেও এভাবে নতুন নতুন ম্যাচের উদ্ভাবন হতে থাকে দ্য শেখ, আব্দুল্লাহ দ্য বাচার এবং বোবো ব্রাজিলদের হাতে ধরে। তারা দীর্ঘ এবং অধিক ঝামেলাপূর্ণ ম্যাচ নিয়ে আসে যাতে আরো বেশি পরিমাণে সহিংসতা দেখানো যায়। আব্দুল্লাহ 'আগুন' কে ম্যাচের একটি অংশ হিসেবে নিয়ে আসে। জেরি ললার, টরি ফাংক ইত্যাদি প্রমুখ কুস্তিগীররা লোকজন শূণ্য এরেনায় ম্যাচ এবং দর্শকদের মাঝে গিয়ে মারামারি করার ধারণা নিয়ে আসেন। আশির দশকের শেষ দিকে ল্যাডার ম্যাচ এর উদ্ভব ঘটে।

### ১৯৯০'র দশক

১৯৮৯ সালে ফ্রনটাইর মার্শাল-আর্টস রেসলিং (এফএমডাব্লিউ) জাপানে প্রতিষ্ঠিত হয়, যা ছিল হার্ডকোর রেসলিং এর প্রতি একটি নিবেদিত প্রমোশন। ১৯৯০'এর দশকের শুরুতে পুয়েরটো রিকান এর প্রবর্তক ভিক্টর কুইনন্স জাপানে আসে, এফএমডাব্লিউ'র বিশেষ ম্যানেজার হিসেবে।
### ২০০০ পরবর্তী
২০০০ পরবর্তী সময়ে আমেরিকার বড় বড় প্রোমোশনগুলোতে হার্ডকোর রেসলিং এর পতন ঘটতে থাকে। সর্বশেষ বড় কোনো হার্ডকোর টাইটেল ছিলো ডাব্লিউডাব্লিউই হার্ডকোর চ্যাম্পিয়নশীপ, যেটি পরবর্তীতে ২০০২ সালে ইন্টারকন্টিনেন্টাল চ্যাম্পিয়নশীপ এর সাথে একত্রিত হয়। যাইহোক ডাব্লিউডাব্লিউই হার্ডকোর রেসলিং বাঁচিয়ে রাখতে এখনো প্রতি বছর এক্সট্রিম রুলস নামে ইভেন্টের আয়োজন করে যেখানে শুধু হার্ডকোর রুলস ভিত্তিক ম্যাচেরই আয়োজন হয়ে থাকে।

## তথ্যসূত্র

বিষয়শ্রেণী:পেশাদার কুস্তির শৈলী
বিষয়শ্রেণী:পেশাদার কুস্তির ধারা
বিষয়শ্রেণী:এক্সট্রিম চ্যাম্পিয়নশিপ রেসলিং